ལོའིཔར་མགོ་ལོག་རྟ་བོ་རུ་བསྡུས་པའི་ཁུལ་གེ་སར་སྒྲུང་བཤད་ཚོགས་འདུའི་སྟེང་དུ་གུ་རུ་རྒྱལ་མཚན་གྱིས་རང་གིས་བྲིས་པའི་སྒྲུང་སྙན་མོ་དབྱངས་སུ་བཀུག་ནས་བཤད་པའི་མོད་ལ།མི་ཚང་མས་མགོ་ལོག་རྩྭ་ཐང་གི་གེ་སར་སྒྲུང་བྲིས་ནས་རྫོགས་རྒྱུ་མེད་པའི་སྒྲུང་མཁན་རེད་ཟེར་ནས་མཚན་སྙན་རང་ཤུགས་སུ་ཕྱོགས་བཞི་མཚམས་བརྒྱད་ལ་ཁྱབ་ཅིང་།།ལོའི་ཟླཔར་མཚོ་སྔོན་པོའི་འགྲམ་རྒྱུད་དུ་བསྡུས་པའི་མཚོ་སྔོན་ཞིང་ཆེན་གྱི་ཐེངས་དང་པོའི་གེ་སར་སྒྲུང་གི་དམངས་ཁྲོད་སྒྲུང་པའི་ཚོགས་ཆེན་སྟེང་དུ་བྱ་དགའ་ཨང་དང་པོ་ཐོབ།ཁོར་གཟི་བརྗིད་ཀྱི་མཚན་སྙན་དང་བྱ་དགའ་དག་ཐོབ་ཀྱང་ང་རྒྱལ་སྤུ་ཙམ་ཡང་མེད་པར་སྔར་ལས་ལྷག་པའི་སྡུག་རུས་ཀྱིས་སྒྲུང་དཔེ་མུ་མཐུད་དུ་བྲིས་པར་བརྟེན།ད་ལྟ་སྒྲུང་དཔེ་གསར་བམུ་མེན་དངུལ་རྫོང་དང་།ལི་ཁྲིའི་རྟ་རྫོང་སྨུག་པོ་ལྡོང་གི་རྒྱལ་རབས་བཅས་སྒྲུང་ཁག་བཅུ་ལྷག་བྲིས་ཡོད་ལ།དེ་དག་ལས་སྨུག་པོ་ལྡོང་གི་རྒྱལ་རབས་ཞེས་པ་དེ་མཚོ་སྔོན་མི་རིགས་དཔེ་སྐྲུན་ཁང་ནས་དངོས་སུ་པར་སྐྲུན་བྱས།ལོའི་ཟླཔར་ཀྲུང་གོའི་སྤྱི་ཚོགས་ཚན་རིག་ཁང་དང་།ཀྲུང་གོའི་དམངས་ཁྲོད་རིག་རྩལ་མཐུན་ཚོགས་བཅས་ཀྱིས་གེ་སར་རྒྱལ་པོའི་སྒྲུང་བཤད་ལེན་པ་གྲགས་ཅན་ཞེས་པའི་མཚན་སྙན་གནང་།ད་ལྟ་ཁོའི་བྱ་བ་དང་འཚོ་བའི་གནད་དོན་ཡང་རྒྱལ་ཁབ་ཀྱིས་ཐག་གཅོད་ལེགས་པོ་བགྱིས་ཏེ་སྒྲུང་འབྲི་བའི་ལས་དོན་ལ་སྤྲོ་བའི་ངང་འབད་འབུངས་བྱེད་བཞིན་འདུག